Jay du Plessis - Coleske Artists
Platinumstatus is waar JAY sy beste werk doen. Sedert hy in 2010 op sy eie paadjie vertrek het, eggo JAY se rekordsukses, ná Eden, in elke projek wat hy aanpak. Of dit nou die indrukwekkende versameling duette met Lianie May is, of die polsende ritmes, stemkwaliteit en bindende lirieke van sy eie materiaal, JAY se perfekte balans van melodie waarborg weereens sukses, snit vir snit, op sy langverwagte tweede vollengte solo-album.
Een van die vele hoogtepunte wat JAY se tweede solo-aflewering so betowerend maak, is sy duet met niemand anders as Steve Hofmeyr nie – 'n droom wat bewaarheid is op 'n magdom vlakke. Sal Ons Ooit Weer Kan Slaap onderstreep die aktualiteit van #DisHoeOnsRol. Die regte lewe in Suid-Afrika is waar JAY eerlike opregtheid uitsoek en trefferwaardig maak, as 'n geskenk vir aanhangers van meervlakkige, vooruitstrewende Afrikaanse pop waarop ons almal trots kan wees.
"Om uiteindelik 'n lied te vind wat die duet met Steve moontlik gemaak het, was 'n hoogtepunt," bevestig hy.
"Dis 'n lied wat al jare lank in die pyplyn is, en wat die swaarkry van die Afrikaner aanspreek.
Checkout the video below for the latest music video of Jay du Plessis
© 2020 Coleske Artists. All Rights Reserved. Digital Project Management by Lightspeed Digital Media.